Държавен вестник, бр. 21, 2021 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  21
Промяна в устройството и управлението. 
Замяна на банката-депозитар. Промени в 
правилата за управление на риска
Чл. 15. (1) Промяна в устава или лицата 
по чл. 10, ал. 2 и 4 се допуска след одобрение 
от Комисията.
(2) Замяна на банката-депозитар се допуска 
след одобрение от Комисията.
(3) Промени в правилата по чл. 9, ал. 3 се 
допускат след одобрение от Комисията. 
(4) За издаване на одобрение по ал. 1 – 3 
дружеството със специална инвестиционна цел 
подава заявление до Комисията с приложени 
към него данни и документи, определени с 
наредба.
(5) Комисията по предложение на замест-
ник-председателя се произнася по заявлението, 
като издава или отказва да издаде одобре-
ние по ал. 1 – 3, в срок от 7 работни дни от 
получаване на заявлението с приложенията 
към него, а ако са поискани допълнителна 
информация и документи – от получаването 
им, съответно от изтичане на срока за пре-
доставянето им. Комисията отказва да издаде 
одобрение, ако не са спазени изискванията на 
закона или актовете по прилагането му. Член 
11, ал. 2 и 3 се прилага съответно.
(6) Промяната в устава или лицата по 
чл. 10, ал. 2 и 4 се вписва в търговския ре-
гистър след представяне на одобрението на 
Комисията. Изискването по изречение първо 
за представяне на одобрение не се прилага 
при увеличаване на капитала след одобрен 
проспект и успешно приключило увеличаване 
на капитала на дружеството със специална 
инвестиционна цел, когато размерът на ка-
питала и броят на акциите са единствените 
промени в устава.
Отнемане на лиценз
Чл. 16. Комисията по предложение на 
заместник-председателя може да отнеме изда-
дения лиценз, ако дружеството със специална 
инвестиционна цел:
1. не започне да извършва дейността по 
чл. 5, ал. 1 в срок 12 месеца от датата на 
издаването на лиценза или не е извършвало 
дейността, за която е получило лиценз, повече 
от 6 месеца;
2. е представило неверни данни или доку-
менти с невярно съдържание, които са послу-
жили като основание за издаване на лиценза;
3. престане да отговаря на условията, при 
които е издаден лицензът;
4. изрично се откаже от издадения лиценз;
5. не е изпълнило приложена принудител-
на административна мярка по този закон, 
Закона за публичното предлагане на ценни 
книжа, Закона за дейността на колективните 
инвестиционни схеми и на други предприятия 
за колективно инвестиране или актовете по 
прилагането им;
6. грубо или системно нарушава разпо-
редбите на този закон, Закона за публичното 
предлагане на ценни книжа, Закона за прила-
гане на мерките срещу пазарните злоупотреби 
с финансови инструменти, Регламент (ЕС) 
№ 596/2014 на Европейския парламент и на 
Съвета от 16 април 2014 г. относно пазарната 
злоупотреба (Регламент относно пазарната 
злоупотреба) и за отмяна на Директива 
2003/6/ЕО на Европейския парламент и на 
Съвета и директиви 2003/124/ЕО, 2003/125/
ЕО и 2004/72/ЕО на Комисията (ОВ, L 173/1 
от 12 юни 2014 г.), наричан по-нататък „Рег- 
ламент (ЕС) № 596/2014“, Регламент (ЕС) 
2017/1129 или актовете по прилагането им.
Действия след влизане в сила на решение 
за отнемане на лиценз
Чл. 17. (1) След влизане в сила на ре-
шението за отнемане на лиценза на дру-
жество със специална инвестиционна цел 
Комисията незабавно уведомява Агенцията 
по вписванията за заличаване от предмета 
му на дейност, че е дружество със специал-
на инвестиционна цел, и за заличаване на 
обозначението „акционерно дружество със 
специална инвестиционна цел“ или абреви-
атурата „АДСИЦ“.
(2) В случаите на отнемане на лиценз 
на основание чл. 16, т. 1 – 3, 5 и 6 с вли-
зане в сила на решението на Комисията за 
отнемане на лиценза дружеството със спе-
циална инвестиционна цел се прекратява и 
се извършва ликвидация по реда на глава 
седемнадесета от Търговския закон от назна-
чен от длъжностното лице по регистрацията 
към Агенцията по вписванията ликвидатор. 
Комисията отправя искане до Агенцията по 
вписванията за назначаване на ликвидатор 
с уведомлението по ал. 1.
(3) След влизане в сила на решението за 
отнемане на лиценза Комисията предприема 
необходимите мерки за уведомяване на об-
ществеността чрез публикуване на съобщение 
на интернет страницата си и уведомяване 
на регулирания пазар, на който се търгуват 
акциите на дружеството.
(4) След влизане в сила на решението за 
отнемане на лиценза на основание чл. 16, 
т. 4 дружеството продължава да същест-
вува като акционерно дружество, което е 
публично дружество по смисъла на Закона 
за публичното предлагане на ценни книжа. 
(5) До заличаването на дружеството от 
търговския регистър, съответно до влизане в 
сила на решението за отнемане на лиценз на 
основание чл. 16, т. 4, могат да се извършват 
проверки по чл. 19 от Закона за Комисията 
за финансов надзор и да се прилагат прину-
дителни административни мерки по чл. 58.